S-227/2011

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 1. mars 2011, á hendur S-kk-þgf B-kk-þgf S-kk-þgf, kt. 000000-0000, Hraunbæ 106, Reykjavík, fyrir eftirtalin umferðar-, fíkniefna- og hegningarlagabrot á árinu 2010 nema annað sé tekið fram:

I

Umferðarlagabrot með því að hafa:

1. Föstudaginn 18. desember 2009 ekið bifreiðinni MG-978 sviptur ökurétti austur Skeifuna við Grensásveg þar sem lögregla stöðvaði aksturinn.

2. Miðvikudaginn 3. febrúar ekið sömu bifreið sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 580 ng/ml og tetrahýdrókannabínól 2,4 ng/ml) suður Réttarholtsveg yfir Bústaðaveg og áfram suður Hörgsland uns lögregla stöðvaði aksturinn skömmu síðar.

3. Mánudaginn 8. febrúar ekið sömu bifreið sviptur ökurétti norður Kringlumýrarbraut við Miklubraut uns lögregla stöðvaði aksturinn skömmu síðar.

4. Þriðjudaginn 9. febrúar ekið sömu bifreið sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 295 ng/ml, tetrahýdrókannabínól 7,4 ng/ml og kókaín 20 ng/ml) suður Kringlumýrarbraut vestur Hamrahlíð uns aksturinn var stöðvaður í Bogahlíð við hús númer 12-18.

5. Að morgni sunnudagsins 8. ágúst ekið bifreiðinni NB-396 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandamagn 1,06 ‰, kókaín 35 ng/ml) um bifreiðastæði við Orrahóla 5 og 7 og svo óvarlega að hann ók á bifreiðina BK-352, sem var kyrrstæð á bifreiðstæðinu við Orrahóla 7, ekið á brott af vettvangi en komið aftur eftir skamma stund og lagt bifreiðinni NB-396 í bifreiðastæði þar sem lögregla kom að og hafði afskipti af honum.

II

Fíkniefnalagabrot með því að hafa:

1. Miðvikudaginn 2. desember 2009, í framhaldi atviksins í kafla III, haft í vörslum sínum á heimili sínu að Álfheimum 36, Reykjavík, 2,20 g af amfetamíni sem lagt var hald á.

2. Þriðjudaginn 9. febrúar í félagi við annan aðila fengið 100 g af marihuana hjá ónafngreindum aðila og er lögregla hafði afskipti af honum, sbr. lið 4 kafla I, verið búinn að selja um 10 g af efninu og haft í vörslum sínum í sölu- og dreifingarskyni afgang þess 90,15 g, og kr. 275.000,-, ætlaðan ágóða vegna sölu fíkniefna, sem hann hafði vafið í sellófan og falið innan klæða, og 2,53 g af amfetamíni, en lögregla lagði hald á fíkniefnin og peningana.

3. Laugardaginn 1. janúar 2011, við skemmtistaðinn Thorvaldsen, við Austurstræti í Reykjavík, haft í vörslum sínum í sölu- og dreifingarskyni 3,49 g af amfetamíni og 8,09 g af kókaíni og kr. 45.000,-, ætlaðan ágóða vegna sölu fíkniefna, sem lögreglumenn fundu við leit og lögðu hald á.

III

Hegningar- og vopnalagabrot með því að hafa miðvikudaginn 2. desember 2009, í félagi við fleiri aðila, farið að að heimili G-kk-ef L-kk-ef R-kk-ef, að Hörgslandi 4 í Reykjavík, í því skyni að innheimta skuld og er G-kk-nf kom til dyra tekið upp loftskammbyssu, sem hann hafði á sér, og beint henni að G-kk-þgf og sagt „ viltu ekki fara að drullast til að borga“ og með þessari hótun vakið ótta hjá G-kk-þgf L-kk-þgf, og öðrum þeim sem voru til heimilis að Hörgslandi 4, um líf sitt, heilbrigði og velferð.

Teljast allir liðir í kafla I varða við 1. mgr. 48. gr. og liðir 2, 4 og 5 auk þess við 1. og 2. mgr. 45 gr. a og liður 5 ennfremur við 1. sbr. 2. mgr. 45. gr., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997, brot í kafla II teljast varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002, og loks brot í kafla III við 233. gr. almennra hegningarlaga nr. 19/1940, og 1. mgr. 12. gr. sbr. 1. mgr. 36. gr. vopnalaga nr. 16 /1998, sbr. lög nr. 82/1998

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006 og jafnframt að framangreind fíkniefni og ætlaður ágóði vegna sölu fíkniefna, kr. 320.000 sem hald var lagt á, verði gerð upptæk samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og loks að loftskammbyssa sem lagt var hald á verði gerð upptæk skv, 1. mgr. 37. gr., vopnalaga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1987 og á hann sér allnokkurn sakaferil. Samkvæmt sakavottorði gekkst ákærði í tvígang undir sáttir hjá lögreglustjóra á árinu 2003 vegna brota gegn lögum um ávana- og fíkniefni og umferðarlögum. Sama ár var honum veitt ákærufrestun fyrir þjófnað, auk þess sem hann var dæmdur í 15 daga skilorðsbundið fangelsi fyrir þjófnað, nytjastuld og umferðarlagabrot. Honum var á ný veitt ákærufrestun á árinu 2004 fyrir þjófnað. Hann var 3. júní 2005 dæmdur í 10 mánaða fangelsi skilorðsbundið til þriggja ára, m.a. vegna brota gegn lögum um ávana- og fíkniefni. Ákærði gekkst undir sátt á árinu 2005 fyrir brot gegn umferðarlögum, auk þess sem honum var í dómi ekki gerð refsing fyrir þjófnað. Hann var 28. október 2005 dæmdur í 12 mánaða fangelsi skilorðsbundið til þriggja ára fyrir brot gegn lögum um ávana- og fíkniefni. Var dómurinn frá 3. júní 2005 þá dæmdur upp. Ákærði gekkst tvívegis undir sektargreiðslur á árinu 2006 fyrir brot gegn umferðarlögum og lögum um ávana- og fíkniefni. Þá gekkst hann tvívegis undir sektargreiðslur á árinu 2007 fyrir brot gegn lögum um ávana- og fíkniefni. Hinn 29. janúar 2009 dæmdur í 18 mánaða fangelsi fyrir brot gegn umferðarlögum, lögum um ávana og fíkniefni, þjófnað og hylmingu. Var skilorðsdómurinn frá 28. október 2005 þá dæmdur upp. Hinn 25. júní sama ár var ákærði síðan dæmdur í 3 mánaða fangelsi fyrir brot gegn umferðarlögum, lögum um ávana- og fíkniefni, þjófnað og hylmingu, en þar var um hegningarauka að ræða. Ákærða var veitt reynslulausn í tvö ár 2. nóvember 2009 á 315 daga eftirstöðvum refsingar samkvæmt síðastnefndur tveimur refsidómur. Með brotum þeim sem hann er nú sakfelldur fyrir hefur hann rofið skilorð reynslulausnarinnar. Verða eldri málin tekin til meðferðar jafnframt því máli sem nú hefur verið höfðað, sbr. 1. mgr. 65. gr. laga um fullnustu refsingar nr. 49/2005. Verður refsing ákærða tiltekin samkvæmt reglum 77. gr. almennra hegningarlaga. Við ákvörðun refsingar verður litið til þess að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 15 mánuði.

Ákærði er sviptur ökurétti í 4 ár frá uppkvaðningu dómsins að telja.

Ákærði sæti upptöku á 8,09 g af kókaíni, 8,22 g af amfetamíni, 90,15 g af marihuana og 320.000 krónum.

Ákærði greiði 474.108 krónur í sakarkostnað og málsvarnarþóknun skipaðs verjanda síns, B-kk-ef N-kk-ef hæstaréttarlögmanns, 80.000 krónur að meðtöldum virðisaukaskatti.

Af hálfu ákæruvaldsins sótti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf B-kk-nf S-kk-nf, sæti fangelsi í 15 mánuði.

Ákærði er sviptur ökurétti í 4 ár frá deginum í dag að telja.

Ákærði sæti upptöku á 8,09 g af kókaíni, 8,22 g af amfetamíni, 90,15 g af marihuana og 320.000 krónum.

Ákærði greiði 474.108 krónur í sakarkostnað og málsvarnarþóknun skipaðs verjanda síns, B-kk-ef N-kk-ef hæstaréttarlögmanns, 80.000 krónur að meðtöldum virðisaukaskatti.

R-kvk-nf H-kvk-nf